Nositeľ Nobelovej cenyNositeľ Nobelovej ceny

**Aun Schan Su Ťij** (\* 19. jún 1945, Rangún, Mjanmarsko) je prodemokratická aktivistka a politička v Mjanmarsku (bývalej Barme). V roku 1990 dostala Sacharovovu cenu za slobodu myslenia (formálne suspendovaná v 2020), v roku 1991 Nobelovu cenu za mier.

Životopis
---------

Je dcérou zdravotnej sestry Kchin Ťij a generála Aun Schana, ktorý v roku 1947 vyjednal nezávislosť Barmy od Spojeného kráľovstva a v tom istom roku bol zavraždený svojimi konkurentmi.

V roku 1948 bola vyhlásená nezávislosť Barmy a o dva roky sa jej matka stala veľvyslankyňou v Indii. Su Ťij matku nasledovala do Naí Dillí, kde absolvovala strednú školu. 

Od roku 1967 študovala v Oxforde v Anglicku filozofiu, prírodné vedy a ekonómiu. Tu stretla svojho budúceho manžela Michaela Arisa, ktorý študoval tibetskú civilizáciu. O tri roky sa zosobášili a odišli do Bhutánu, kde pracovala ako výskumná pracovníčka na *Kráľovskom ministerstve zahraničných vecí*. Do Anglicka sa s manželom vrátila pred narodením prvého syna Alexandra v roku 1973. Michael sa zamestnal na univerzite v Oxforde v odbore tibetských a himalájskych štúdií. Druhý syn Kim sa narodil v roku 1977.

V tomto období začala Su Ťij pracovať na životopise svojho otca.

Do Mjanmarska sa vrátila v roku 1988, aby sa starala o svoju chorú matku.

V tom istom roku odstúpil dlhoročný vodca vládnucej socialistickej strany generál Ne Win, čo viedlo k masovým demonštráciám za demokratizáciu. Demonštrácie boli násilne potlačené a moc prevzala nová vojenská junta. Su Ťij, silno ovplyvnená filozofiou nenásilia Móhandása Gándhího, vstúpila do politiky, aby pomohla demokratizačnému procesu. Vládnuca vojenská junta ju ale v roku 1989 uvrhla do domáceho väzenia. Bola jej ponúknutá sloboda, ak odíde z krajiny – Su Ťij to však odmietla.

Vojenská junta v roku 1990 vyhlásila všeobecné voľby, ktoré strana *Národná Liga pre demokraciu* (NLD), vedená Aun Schan Su Ťij, presvedčivo vyhrala. Výsledky však junta vyhlásila za neplatné a odmietla jej odovzdať moc. To viedlo k medzinárodnému odsúdeniu barmského vojenského režimu a (čiastočne aj) k udeleniu Nobelovej ceny za mier Aun Schan Su Ťij v nasledujúcom roku. Finančnú cenu v hodnote 1,3 milióna dolárov Su Ťij použila na založenie zdravotnej a vzdelávacej nadácie pre ľud Barmy. V roku 1990 jej Európsky parlament udelil Sacharovovu cenu (V roku 2020 bola vylúčená spomedzi laureátov z dôvodu jej nečinnosti pri páchaní násilia na Rohingoch.).

Z domáceho väzenia bola prepustená v júli 1995. Bolo jej tiež dané jasne najavo, že ak opustí krajinu, aby navštívila svoju rodinu v Anglicku, nebude jej povolený návrat. Su Ťij zostala v Mjanmarsku a už sa nikdy nestretla so svojím manželom, ktorý zomrel v roku 1999.

Opakovane mala znemožnené stretnúť sa s prívržencami svojej strany a v septembri 2000 bola znova v domácom väzení. Po sérii rokovaní vedených Organizáciou Spojených národov (OSN) bola prepustená 6. mája 2002. O rok neskôr, v máji 2003, ju po zrážkach opozície s bezpečnostnými jednotkami vládnucej junty opäť zatkli a následne jej znovu nariadili domáce väzenie. Prepustili ju až po viac než siedmich rokoch, 13. novembra 2010.

Referencie
----------

1. 1 2   *Mjanmarskú líderku Aun Schan Su Ťij vylúčili spomedzi laureátov Sacharovovej ceny* [online]. SITA, 2020-09-10, [cit. 2020-09-29]. Dostupné online.
2. ↑  spravodajstvo BBC
3. ↑  hnonline.sk správa TASR

Iné projekty
------------

Commons
* Spolupracuj na Commons Commons ponúka multimediálne súbory na tému **Aun Schan Su Ťij**

Externé odkazy
--------------

* Tlačové vyhlásenie o udelení Nobelovej ceny
* Oficiálna stránka so životopisom Archivované 2005-06-06 na Wayback Machine

  


| * z
* d
* u
Nositelia Nobelovej ceny za mier |
| --- |
| 
* B. Williamsová / Corriganová (1976)
* Amnesty International (1977)
* Sadat / Begin (1978)
* Matka Tereza (1979)
* Esquivel (1980)
* UNHCR (1981)
* Myrdalová / García Robles (1982)
* Wałęsa (1983)
* Tutu (1984)
* Lekári proti jadrovej vojne (1985)
* Wiesel (1986)
* Arias (1987)
* Organizácia Spojených národov (1988)
* Dalajláma XIV. (1989)
* Gorbačov (1990)
* Su Ťij (1991)
* Menchú (1992)
* Mandela / de Klerk (1993)
* Arafát / Peres / Rabin (1994)
* Pugwashské konferencie / Rotblat (1995)
* Belo / Ramos Horta (1996)
* ICBL / J. Williamsová (1997)
* Hume / Trimble (1998)
* MSF (1999)
* Kim (2000)

 |
| 
* 1901 – 1925
* 1926 – 1950
* 1951 – 1975
* **1976 – 2000**
* 2001 – 2025

 |

Autoritné údaje: * BnF: 120622837
* GND: 11904286X
* ISNI: 0000 0001 1780 0336
* LCCN: n81046163
* NK ČR: jn19990000316
* VIAF: 112144921
* WorldCat: lccn-n81046163